ai4bharat/Pralekha huggingface dataset:
الیکٹرانکس اور اطلاعات تکنالوجی کی وزارت
پروڈکٹ ڈیزائن سنٹر کا افتتاح اور الیکٹرانکس اور انفارمیشن ٹکنالوجی کی وزارت کے تعاون سے چلائے جانےوالےپروجیکٹوں کے تحت تیار کئے گئے ظاہری شکل پر مبنی ای-کوالٹی کا پتہ لگانے کے نظام کے لیے گرین- ایکس سسٹم کا آغاز
الیکٹرانکس اور انفارمیشن ٹکنالوجی کی وزارت کے ایڈیشنل سکریٹری جناب بھونیش کمار نے سنٹر فار ڈیولپمنٹ آف ایڈوانسڈ کمپیوٹنگ ، کولکتہ میں قائم کئے گئے پروڈکٹ ڈیزائن سنٹر  کا افتتاح کیا۔ اس سینٹر میں پروٹو ٹائپنگ اور سسٹم ڈیزائننگ کی سہولیات موجود ہیں جوکہ سسٹم ڈیزائننگ، پروٹو ٹائپنگ، آئیڈییشن اور فیبریکیشن کے لیے تمام سافٹ ویئر اور پرنٹنگ ٹیکنالوجیز سے لیس ہیں۔
یہ سہولت ملک کے مشرقی علاقے کے اسٹارٹ اپس، کاروباری افراد اور ایم ایس ایم ای کے لیے فائدہ مند ثابت ہوگی۔ اس موقع پر آئی سی اے آر-آئی اے آر آئی ، نئی دہلی کے ساتھ مل کر ’نیشنل پروگرام آن الیکٹرونکس اینڈ آئی سی ٹی ایپلی کیشنز ان ایگریکلچر اینڈ انوائرنمنٹ ‘ کے تحت تیار کردہ دالوں کے لیے ایک ظاہری شکل پر مبنی پتہ لگانے کا نظام یعنی مشین وژن ٹیکنالوجی کے ذریعے گرین ایکس کا بھی آغاز کیا گیا۔ 14 قسم کی دالوں کے لیے ظاہری شکل پر مبنی ای-کوالٹی کا پتہ لگانے کا نظام  ، معیار پر مبنی قیمتوں کے لیے ای-نام مارکیٹوں کی کایا پلٹ کردے گا۔ یہ 1,200 سے زیادہ ای-نام سے منسلک مارکیٹوں کے لیے مددگار ثابت ہوگا۔
افتتاح اور لانچ محترمہ سنیتا ورما، گروپ کوآرڈینیٹر، الیکٹرانکس اور انفارمیشن ٹکنالوجی کی وزارت سی- ڈک کولکاتا کے ڈائرکٹر جناب آدتیہ کمار سنہا، کولکتہ؛ لیکٹرانکس اور انفارمیشن ٹکنالوجی کی وزارت کے سائنٹسٹ ’ڈی‘ ڈاکٹر اوم کرشن سنگھ؛ دیگر صنعت شراکت دار ، پروجیکٹ ٹیم کے اراکین اور مختلف یوزرز اور لائن منسٹری کی نمائندگی کرنے والے دیگر معززین کی موجودگی میں کیا گیا۔
۔۔۔۔۔۔۔۔۔۔۔
ش ح۔ا گ۔ن ا۔
U- 6895
(Visitor Counter : 47
بھارتی چناؤ کمیشن
ووٹروں کا دسواں قومی دن 25جنوری 2020ء کو منایا جائے گا
اس دسویں قومی دن 2020ء کا موضوع ہے’مضبوط جمہوریت کے لئے رائے دہندگان کی تعلیم‘
نئی دہلی ، 42؍جنوری2020: بھارت کے صدر جمہوریہ عزت مآب جناب رام ناتھ کووند ووٹروں کے دسویں قومی دن کے موقع پر مہمان خصوصی ہوں گے۔یہ دن بھارت کے انتخابی کمیشن کی طرف سے 25 جنوری 2020ء کو مانک شا سینٹر ، دہلی کینٹ میں منایا جائے گا۔قانون اور انصاف ، مواصلات اور الیکٹرونکس نیز اطلاعاتی ٹیکنالوجی کے مرکزی وزیر جناب روی شنکر پرساد بھی اس تقریب میں شرکت کریں گے۔یہ سال بھارت کی جمہوریت میں ایک اہم سنگ میل کی حیثیت رکھتا ہے، کیونکہ بھارت کا انتخابی کمیشن اپنے سفر کے 70 سال مکمل کررہا ہے۔
ووٹروں کا قومی دن 2011ء سے ہر سال 25 جنوری کو پورے ملک میں دس لاکھ سے زیادہ مقامات پر منایا جاتا ہے، جن میں پولنگ مرکزوں کے علاقے، سب ڈویژن ، ڈویژن ، ضلع اور ریاستی صدر دفتر شامل ہیں۔اس کا مقصد بھارت کے انتخابی کمیشن کا یوم تاسیس منانا ہے، جو 25 جنوری 1950ء کو قائم کیاگیا تھا۔این وی ڈی کا اصل مقصد ووٹروں ، خاص طورپر نئے ووٹروں کو ووٹ دینے کے لئے ان کی ہمت افزائی کرنا اور زیاد ہ سے زیادہ تعداد میں ووٹ دینے پر آمادہ کرنا ہے۔ملک کے ووٹروں کے نام وقف اس دن کو رائے دہندگان کے درمیان انتخابی عمل میں پوری طرح حصہ لینے کے سلسلے میں آگاہی پیدا کرنا ہے۔ نئے ووٹروں کو مبارکباد دی جاتی ہے اور انہیں این وی ڈی تقریب میں ان کے تصویر والے فوٹو شناختی کارڈ دیئے جاتے ہیں۔
بیلٹ -2 پر اعتماد: پبلک ڈویژن کے تعاون سے تیار کردہ بھارتی انتخابات کی 101 کہانیوں کا ایک سلسلہ اس موقع پر جاری کیاجائے گا اور اس کی پہلی کاپی کمیشن کی طرف سے صدر جمہوریہ کو پیش کی جائے گی۔
‘100سالہ ووٹر:جمہوریت کے علمبردار۔ پورے ملک سے عمر رسیدہ ووٹروں کی 51 کہانیاں جنہوں نے دور دراز کا سفر کرکے خراب صحت اور دوسرے چیلنجوں کے باوجود آکر ووٹ ڈالا، اس موقع پر صدر جمہوریہ اس کا اجراء کریں گے۔
بہترین انتخابی کارروائیوں کے لئے قومی ایوارڈز ضلع اور ریاستی سطح کے افسران کو مختلف پہلوؤں سے انتخابات کرانے کی ان کی شاندار کارکردگی کی وجہ سے دیئے جائیں گے۔ان پہلوؤں میں اطلاعاتی ٹیکنالوجی کے اقدامات ، سیکورٹی بندوبست ، انتخابی بندوبست اور ووٹروں میں آگاہی پیدا کرنے اور دور دور تک رسائی حاصل کرنے کے میدان میں ان کی کارکردگی شامل ہوگی۔
افغانستان، بنگلہ دیش، بھوٹان قزاخستان، جمہوریہ کرغستان، مالدیپ، ماریشش، نیپال، سری لنکا اور تیونسیا کے اعلیٰ انتخابی کمشنر اور وفود ، جو جنوبی ایشیاء کے انتخابی بندوبست کے اداروں کے فورم کی دسویں سالانہ میٹنگ میں شرکت کے لئے نئی دہلی آرہے ہیں، اس موقع پر موجود رہیں گے۔انتخابات مثلاً اے-ڈبلیو ای بی، آئی ایف ای ایس اور بین الاقوامی آئیڈیا میں کام کرنے والی سرکردہ بین الاقوامی تنظیموں کے نمائندے بھی اس تقریب میں شرکت کریں گے۔امید ہے کہ سیاسی پارٹیوں کے ارکان پارلیمنٹ کے ممبران نیز جمہوریت اور انتخابات کے میدان میں کام کرنے والے متعدد ملکوں کے سفارت کار اور نمائندے نیز بین الاقوامی تنظیموں کے نمائندے اس قومی تقریب میں شریک ہوں گے۔
این وی ڈی 2020ء کا موضوع ہے ‘مضبوط جمہوریت کے لئے انتخابی تعلیم’ اس موضوع سے ایک سال طویل کارروائیوں کی ٹون سیٹ ہوتی ہے، جس میں شہریوں کی تعلیم اور انتخابی عمل میں ان کے بھروسے کی تجدید پر توجہ دی جائے گی۔
قانون اور انصاف کی وزارت
پریس اعلامیہ
بھارت کے آئین کے ذریعہ تفویض کردہ اختیارات کا استعمال کرتے ہوئے، صدرجمہوریہ ہند نے ، چیف جسٹس آف انڈیا کے ساتھ صلاح و مشورے کے بعد، مؤرخہ 02 ستمبر 2023 کی نوٹیفکیشنز کے ذریعہ مندرجہ ذیل افراد کی ہائی کورٹوں کے جج / اور ایڈشنل جج کے طور پر تقرری کی ہے:
|
|
1
|
|
جناب سبو شنکر مشرا، وکیل
|
|
اُڑیسہ ہائی کورٹ کے جج کے طور پر تقرری
|
|
2
|
|
جناب آنند چندر بہیرا، جے او
|
|
اُڑیسہ ہائی کورٹ کے جج کے طور پر تقرری
|
|
3
|
|
جناب بودی ہابونگ، جے او
|
|
گواہاٹی ہائی کورٹ کے ایک ایڈشنل جج کے طور پر تقرری
|
|
4
|
|
محترمہ جسٹس سی ایس سُدھا، ایڈیشنل جج، کیرلا ہائی کورٹ
|
|
کیرلا ہائی کورٹ کے جج کے طور پر تقرری
نوجوانوں کے امور اور کھیل کود کی وزارت
کابینہ نے فیڈریشن انٹرنیشنل ڈی فٹ بال ایسوسی ایشن  انڈر 17 ویمنز ورلڈ کپ 2022 کی میزبانی کے لیے ضمانتوں پر دستخط کو منظوری دے دی
نئی دہلی، 27 جولائی 2022:
وزیراعظم جناب نریندر مودی کی سربراہی میں مرکزی کابینہ نے بھارت میں فیڈریشن انٹرنیشنل ڈی فٹ بال ایسوسی ایشن  ورلڈ کپ 2022 کی میزبانی کے لیے ضمانتوں پر دستخط کو منظوری دے دی ہے۔
فیفا انڈر 17 ویمنز ورلڈ کپ 11 تا 30 اکتوبر 2022 کے درمیان بھارت میں منعقد ہونے والا ہے ۔ بھارت پہلی بار اس دو سالہ یوتھ ٹورنامنٹ کے ساتویں ایڈیشن فیفا ویمنز مقابلے کی میزبانی کرے گا۔ فیفا انڈر 17 ویمنز ورلڈ کپ 2017 سے مثبت وراثت کو آگے بڑھاتے ہوئے ملک ویمنز فٹ بال کے لیے ایک اہم لمحے کی تیاری کر رہا ہے جب دنیا بھر کی بہترین نوجوان خواتین فٹبالرز اپنی صلاحیتوں کا مظاہرہ کرتے ہوئے اس موقر ٹرافی کے لیے مقابلہ کریں گی۔
مالی اخراجات:
کھیل کی دیکھ بھال، اسٹیڈیم پاور، انرجی اور کیبلنگ، سٹیڈیا اور ٹریننگ سائٹ برانڈنگ وغیرہ کے شعبے کے لیے آل انڈیا فٹ بال فیڈریشن  کو 10 کروڑ روپے کی مالی مدد نیشنل اسپورٹس فیڈریشنز  کی اسکیم کے لیے مختص بجٹ سے پوری کی جائے گی۔
اسکیم کے مقاصد:
- فیفا انڈر 17 ویمنز ورلڈ کپ انڈیا 2022 کے ذریعے ملک میں خواتین فٹ بال کو مستحکم کرنے کا امکان ہے۔
- فیفا انڈر 17 مینز ورلڈ کپ 2017 سے مثبت وراثت کو آگے بڑھاتے ہوئے قوم خواتین فٹ بال کے لیے ایک اہم لمحے کی تیاری کر رہی ہے جب دنیا بھر کی بہترین نوجوان خواتین فٹبالرز اپنی صلاحیتوں کا مظاہرہ کرتے ہوئے موقر ٹرافی کے لیے مقابلہ کریں گی۔ ایک مثبت ورثہ پیدا کرنے کے لیے مندرجہ ذیل مقاصد پر غور کیا گیا ہے:
- فٹ بال لیڈرشپ اور فیصلہ ساز اداروں میں خواتین کی نمائندگی میں اضافہ کرنا
- مزید لڑکیوں کو بھارت میں فٹ بال کھیلنے کی ترغیب دینا
- کم عمری سے ہی مساوی کھیل کے تصور کو معمول پر لاکر صنفی شمولیت کی حمایت کرنا
- بھارت میں خواتین کے لیے فٹ بال کے معیار کو بہتر بنانے کا موقع
- خواتین کے کھیل کی تجارتی قدر کو بہتر بنانا
جواز:
فیفا انڈر 17 ویمنز ورلڈ کپ ایک پروقار ایونٹ ہے اور یہ پہلی بار بھارت میں منعقد ہوگا۔ اس سے زیادہ سے زیادہ نوجوانوں کو کھیلوں میں حصہ لینے کی ترغیب ملے گی اور بھارت میں فٹ بال کے کھیل کو فروغ دینے میں مدد ملے گی۔ اس ایونٹ سے نہ صرف بھارتی لڑکیوں میں فٹ بال بحیثیت پسندیدہ کھیل کے طور پر فروغ ملے گا بلکہ وہ ایک پائیدار میراث بھِ پیداکرے گا جس سے ملک میں لڑکیوں اور خواتین کو عام طور پر فٹ بال اور کھیلوں کو اپنانے میں مدد ملے گی۔
پس منظر:
فیفا انڈر 17 ویمنز ورلڈ کپ 17 سال سے کم یا اس سے زیادہ عمر کی خواتین کھلاڑیوں کی عالمی چیمپئن شپ ہے جس کا انعقاد فیفا کرتا ہے۔ اس ایونٹ کا آغاز 2008 میں ہوا تھا اور روایتی طور پر جفت اعداد والے سالوں میں منعقد کیا جاتا ہے۔ ایونٹ کا چھٹا ایڈیشن اوروگوئے میں 13 نومبر سے یکم دسمبر 2018 کے دوران منعقد ہوا تھا۔ فیفا انڈر 17 ویمنز ورلڈ کپ کا موجودہ چیمپئن اسپین ہے۔ فیفا انڈر 17 ویمنز ورلڈ کپ انڈیا 2022 ٹورنامنٹ کا ساتواں ایڈیشن ہوگا جس میں بھارت سمیت 16 ٹیمیں شرکت کریں گی۔ اے آئی ایف ایف نے مقابلے کے میچوں کو 3 مقامات یعنی  بھونیشور؛  نوی ممبئی اور  گوا میں منعقد کرنے کی تجویز پیش کی ہے۔ بھارت نے 6 سے 28 اکتوبر 2017 کے دوران ملک میں 6 مختلف مقامات پر یعنی نئی دہلی، گوہاٹی، ممبئی، گوا، کوچی اور کولکتہ میں فیفا انڈر 17 مینز ورلڈ کپ انڈیا-2017 کی کامیابی سے میزبانی کی تھی۔
صحت اور خاندانی بہبود کی وزارت
مطلوبہ اضلاع میں خواہش مند ضلعی پروگرام پر اپ ڈیٹ
خواہش مند اضلاع نے صحت اور غذائیت کے اشاریوں کے حوالے سے بہتری دکھائی ہے
صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے آج راجیہ سبھا میں ایک تحریری جواب میں بتایا کہ نیتی آیوگ منتخب اضلاع میں سماجی و اقتصادی اشاریوں کی بہتری کے لیے خواہش مند ضلع  پروگرام کو نافذ کرتا ہے۔ عام طور پر خواہش مند اضلاع نے صحت اور غذائیت کے اشاریوں کے حوالے سے بہتری دکھائی ہے۔ صحت اور خاندانی بہبود کی وزارت  ریاستوں/ مرکز کے زیر انتظام علاقوں کی طرف سے پیش کردہ سالانہ پروگرام نفاذی منصوبہ  کی بنیاد پر قومی صحت مشن  کے تحت صحت کی دیکھ بھال کی سہولیات کو بہتر بنانے کے لیے مختلف اسکیموں/ پہل قدمیوں کے نفاذ میں تمام ریاستوں/ مرکز کے زیر انتظام علاقوں کی حمایت کرتی ہے۔
جیسا کہ نیتی آیوگ کے ذریعہ مطلع کیا گیا ہے، اے ڈی پروگرام کی اہم حکمت عملی موجودہ اسکیموں کے ہم آہنگی پر مبنی ہے، جن کی اپنی فنڈنگ کا انتظام ہے۔ مسابقتی جذبے کو فروغ دینے اور اہم خلا کو دور کرنے کے لیے، نیتی آیوگ کے ذریعے چیلنج روٹ کے ذریعے اضافی فنڈ مختص کیا جاتا ہے۔ ہر ماہ، اضلاع کا اندازہ ماہانہ پیشرفت اور مجموعی لحاظ سے بہترین کارکردگی کا مظاہرہ کرنے والے اضلاع کی بنیاد پر اور شناخت کیے گئے پانچ شعبوں میں سے ہر ایک میں کیا جاتا ہے۔ مجموعی طور پر پہلے اور دوسرے نمبر پر آنے والوں کو بالترتیب دس کروڑ اور پانچ کروڑ روپے سے نوازا جاتا ہے۔ صحت اور غذائیت کے شعبے سمیت اے ڈی میں لئے گئے پانچ شعبوں میں سے ہر ایک کے پہلے رینک والے کو تین کروڑروپے انعام دیا جاتا ہے۔ملک میں خواہش مند اضلاع کے انتخاب میں صحت اور غذائیت کو 30فیصدکی ترجیح دی گئی ہے۔
سٹرک ٹرانسپورٹ اور شاہراہوں کی وزارت
جناب نتن گڈکری نےکرناٹک کے وزیر اعلیٰ جناب بسواراج بومئی کے ساتھ ایک میٹنگ کی صدارت کی
بنگلورو میں ٹریفک جام کے مسائل کو حل کرنے کے مقصد سے سڑک ٹرانسپورٹ اور شاہراہوں کے مرکزی وزیر جناب نتن گڈکری نے آج کرناٹک کے وزیر اعلی جناب بسواراج بومئی کے ساتھ ایک میٹنگ کی صدارت کی۔ انہوں نے پروفیشنلز ایجنسیوں کے مجوزہ خیالات پر غور و خوض کیا۔
جناب نتن گڈکری نے ریاستی حکام کو ہدایت دی کہ وہ این ایچ اے آئی سے متعلق مطالبات/کاموں کے بارے میں تجاویز جمع کرائیں اور انہوں نے ریاست کے لئے سڑک ٹرانسپورٹ اور شاہراہوں کی وزارت کا مکمل س یقین دلایا۔
وزیر موصوف نے ٹریفک کی مشکلات کو حل کرنے کے لیے بس پورٹس، انٹر موڈل اسٹیشنز اور پارکنگ پلازہ تیار کرنے کے امتبادل کاپتہ لگانے کا بھی مشورہ دیا۔
وزیر مملکت جنرل  وی کے سنگھ، ٹرانسپورٹ کے ریاستی وزیر جناب بی سری رامولو، ریاستی پی ڈبلیو ڈی کے وزیر جناب سی سی۔ پاٹل، ریاستی ارکان پارلیمنٹ پی سی۔ موہن اور تیجسوی سوریہ اور مرکزی اور ریاستی افسران بھی میٹنگ میں موجود تھے۔
۔۔۔۔۔۔۔۔۔۔۔
ش ح۔ا گ۔ن ا۔

U-10048
(Visitor Counter : 75
وزارت دفاع
رکشا منتری جناب راج ناتھ سنگھ نے کووڈ – 19 کیسز میں حالیہ اضافے سے نمٹنے کےلیے اے ایف ایم ایس کو ایمرجنسی مالی اختیارات کی اجازت دی
نئی دہلی،23 اپریل ، 2021/رکشا منتری راج ناتھ سنگھ نے ملک بھر میں کووڈ – 19 کیسوں میں حالیہ اضافے سے نمٹنے کے لیے مسلح فوجوں کی طبی خدمات اے ایف ایم ایس کو ہنگامی طور پر مالی اختیارات دینے کی منظوری دی۔ 23 اپریل ، 2021 کو جاری حکم نامے کے مطابق فوج ، بحریہ اور فضائیہ کے طبی خدمات کے ڈائریکٹر جنرل جو فورمیشن / فوج ، بحریہ، فضائیہ کے کمانڈ صدر دفتر / انڈمان و نکوبار کمانڈ اور بحریہ کے کمانڈ طبی افسران نیز فضائیہ کے پرنسپل طبی افسران  کے سربراہ کو ہنگامی مالی اختیارات دیئے گئے ہیں۔ یہ ہنگامی مالی اختیارات دفاعی خدمات کے مالی اختیارات کے وفد ڈی ایف پی ڈی ایس 2016 کو نمبر شمار کو طبی اختیارات کی فہرست نمبر 8 کے نمبر شمار 8.1 کے تحت دیئے گئے ہیں۔ دیئے گئے مالی اختیارات مندرجہ ذیل ہیں :-
- ڈی جی ایم ایس  – 500 لاکھ روپے
- میجر جنرل اور ان کے ہم رتبہ - 300 لاکھ روپے
- بریگیڈیئر اور ان کے ہم رتبہ – 200 لاکھ روپے
یہ سرگرم اقدام وزارت دفاع کی طرف سے کیا گیا ہے تاکہ اے ایف ایم ایس کو اس کا اہل بنایا جا سکے کہ وہ مسلح فوجوں اور سول انتظامیہ کے عملے کو طبی خدمات فراہم کر سکے۔
۔۔۔
م ن ۔ اس۔ ت ح ۔
U –3926
(Visitor Counter : 88
صدر جمہوریہ کا سکریٹریٹ
صدرجمہوریہ ہندنے دسہرہ کی مبارکباد پیش کی
نئی دہلی، 7اکتوبر:صدرجمہوریہ ہند، جناب رام ناتھ کووند نے دسہرہ کے موقع پر اہل وطن کو مبارکباد پیش کی ہے ۔
ایک پیغام میں صدرجمہوریہ ہند نے کہاہے کہ وجئے دشمی کے مبارک موقع پر میں اپنے تمام اہل وطن کو دلی مبارکباد اور نیک خواہشات پیش کرتاہوں نیز ان کی کامیابی ، خوشحالی اور خوشی کے لئے دعاگوہوں ۔
یہ تیوہار جھوٹ پرسچائی کی جیت کا جشن ہے ۔یہ ہمیں ایمانداری اورسچائی کی دیرینہ اقدارکے ساتھ زندگی گزارنے کی تحریک دیتاہے ۔ بھگوان رام کی زندگی مختصراًان اقدارکا عکس ہے جس کی معنویت آج بھی ہمیشہ کی طرح برقرارہے ۔
دعاہے کہ یہ تیوہار ہمیں قوم کی تعمیراور ایک ایسے سماج کی تشکیل کے لئے راغب کرے جو ضرورت مندوں اور محروموں کا خیال رکھتاہو ۔
زراعت اور کاشتکاروں کی فلاح و بہبود کی وزارت
بھارت-اسرائیل نے زرعی شعبے میں باہمی تعاون کو مزید بڑھانے پر اتفاق کیا
بھارت میں اسرائیل کے سفیر نے مرکزی وزیر زراعت سے ملاقات کی
بھارت کی آزادی کے 75ویں سال مکمل ہونے کی یاد میں 75 گاؤں کو ‘ولیجیز آف ایکسی لینس’ میں تبدیل کیا جارہا ہے
اسرائیل کے سفیر نے خدمات کی کوالٹی اور معیارات کو مزید بڑھانے کے لیے سینٹرز آف ایکسی لینس کے سرٹیفیکیشن کی تجویز پیش کی
نئی دہلی:28 جنوری،2022۔بھارت میں اسرائیل کے سفیر جناب ناؤر گیلون نے 27جنوری 2022 کو کرشی بھون میں زراعت اور کسانوں کی بہبود کے مرکزی وزیر جناب نریندر سنگھ تومر سے ملاقات کی۔ سفیر کا خیرمقدم کرتے ہوئے جناب تومر نے انہیں بھارت میں اسرائیل کے سفیر کا عہدہ سنبھالنے پر مبارکباد دی۔ جناب تومر نے بھارت اور اسرائیل کے درمیان سفارتی تعلقات کے تین سال مکمل ہونے پر خوشی اور مسرت کا اظہارکیا۔ وزیر موصوف نے 12ریاستوں میں 29 سینٹرس آف ایکسی لینس  کے نام کرنے پر اطمینان کا اظہار کیا جو 25 ملین سے زیادہ سبزیوں کے پودے، 387 ہزار سے زیادہ معیاری پھلوں کے پودے تیار کررہے ہیں اور ہر سال 1.2 لاکھ سے زیادہ کسانوں کو تربیت فراہم کرسکتے ہیں۔
مرکزی وزیر جناب تومر نے بتایا کہ سینٹرس آف ایکسی لینس کے آس پاس کے 150 گاؤں کو اسرائیل کی تکنیکی مدد سے ولیجیز آف ایکسی لینس میں تبدیل کرنے کا فیصلہ کیا گیا ہے۔ جس میں سے 75 گاؤں کو بھارت کی آزادی کے 75ویں سال مکمل ہونے کی یاد میں پہلے سال میں لیا جارہا ہے۔ جہاں بھارت اور اسرائیل ملکر کام کریں گے۔ جناب تومر نے کسانوں کی فلاح وبہبود کیلئے وزیراعظم جناب نریندر مودی کی قیادت میں بھارت سرکار کی جانب سے شروع کی گئی مختلف اسکیموں پر بھی روشنی ڈالی جن میں پی ایم- کسان، زرعی بنیادی ڈھانچہ فنڈ، 10 ہزار فارمر پروڈیوسر آرگنائزیشن  کی تشکیل، نامیاتی کاشتکاری، قدرتی کاشتکاری اور سوائل ہیلتھ کارڈ وغیرہ شامل ہیں۔
بھارت میں اسرائیل کے سفیر جناب گیلون نے سینٹرس آف ایکسی لینس کے کام کاج پر اطمینان کااظہار کرتے ہوئے کہا کہ یہ سینٹرس آف ایکسی لینس  دونوں ممالک کے درمیان باہمی تعاون کی ایک بہترین مثال ہیں۔ سفیر موصوف نے آئی سی اے آر اداروں کے کام کی تعریف کی اور آئی سی اے آر کے ساتھ مزید تعاون اور اسرائیل کی جدید ترین ٹیکنالوجیز دستیاب کرانے میں دلچسپی ظاہر کی۔ انہوں نے کسانوں کو فراہم کی جانے والی خدمات کی کوالٹی اور معیارات کو مزید بڑھانے کیلئے سینٹرس آف ایکسی لینس کے سرٹیفکیشن کی تجویز پیش کی۔ انہوں نے مرکزی وزیر جناب تومر کو اسرائیل کا دورہ کرنے کیلئے دعوت بھی دی۔ جناب تومر نے اسرائیل کے سفیر کی تجاویز کاخیرمقدم کیا اور ان کی تعریف کی، ان پر کام کرنے پر اتفاق کیا اور سفیر نیز اسرائیل کے سفارتخانے کے افسران کا تعاون کیلئے شکریہ اداکیا۔
ش ح۔م ع۔ ع ن
U NO: 828
(Visitor Counter : 123
امور داخلہ کی وزارت
لینڈ پورٹس اتھارٹی آف انڈیا  نے اپنا نواں یوم تاسیس منایا
نئی دہلی، یکم مارچ 2021، لینڈ پورٹس اتھارٹی آف انڈیا  نے آج نئی دہلی میں اپنے ہیڈ کوارٹر میں اپنا نواں یوم تاسیس منایا۔مرکزی وزارت داخلہ میں بارڈر منیجمنٹ کے سکریٹری جناب سنجیو کمار اس موقع پر مہمان خصوصی تھے۔ اپنے استقبالیہ خطاب میں ایل پی اے آئی کے چیئرمین جناب آدتیہ مشرا نے 2012 میں قیام کے بعد سے اس تنظیم کے سفر کے بارے میں بتایا۔ انہوں نے اس وقت ایل پی اے آئی کے ذریعہ کئے جارہے مختلف اقدامات اور چلائے جارہے پروجیکٹوں پر بھی روشنی ڈالی۔
بارڈر منیجمنٹ کے سکریٹر جناب سنجیو کمار نے بھارت کی زمینی سرحدوں کے لئے بنیادی ڈھانچہ تیار کرنے میں شاندار کام کرنے کے لئے ایل پی اے آئی کی ستائش کی۔ انہوں نے حالیہ کووڈ 19 عالمی وبا کے دوران لینڈ پورٹس کے ذریعہ تجارت اور مسافروں کو بلا روک ٹوک اور محفوظ سرحد کے آر پار آمد و رفت میں اہم رول کے لئے ایل پی اے آئی کی تعریف کی۔
اس موقع پر بنگلہ دیش میں بھارت کے ہائی کمشنر جناب وکرم کمار دورائی سوامی اور حکومت اور ایشین ڈیولپمنٹ بینک کے دیگر سینئر افسروں نے ورچوول کانفرنس کے ذریعہ خصوصی تقاریر کیں۔ یوم تاسیس کی تقریب کے دوران ایل پی اے آئی ویب سائٹ ، نیوز لیٹر اور نیوز جرنل کا آغاز بھی کیا گیا۔ تقریب کا اختتام ’’زمینی راستے سے علاقائی تجارت کی تسہیل اور کنکٹی وٹی ‘‘ کے موضوع پر ایک ورچوول پینل مباحثے کے ساتھ ہوا، جس میں بھارت، بنگلہ دیش، بھوٹان اور نیپال کے مختلف ممتاز اسکالرز اور شخصیات نے شرکت کی۔ حکومت ہند کے سینئر افسروں نے بھی تقریب میں شرکت کی۔
۔۔۔۔۔۔۔۔۔۔۔
ش ح۔ا گ۔ن ا۔
U- 2065
(Visitor Counter : 107
عملے، عوامی شکایات اور پنشن کی وزارت
ڈاکٹر جتیندر سنگھ نے کہا کہ مشن کرم یوگی کا مقصد افسران کو امرت کال کی ترجیحات کے لیے تربیت دینا اور نئی ٹکنالوجی کے زیادہ سے زیادہ استعمال کے ساتھ آتم نربھر بھارت بنانے میں تعاون کے لیے انہیں تیار کرنا ہے
’’وزیر اعظم کا آئیڈیا بدعنوانی کے خلاف زیرو ٹالرنس ہے لیکن اس کے ساتھ ساتھ ملازمین کو کارکردگی کا مظاہرہ کرنے کے لیے سازگار ماحول فراہم کرنا ہے ‘‘
ڈاکٹر جتیندر سنگھ نے پبلک ایڈمنسٹریشن میں 49 ویں ایڈوانسڈ پروفیشنل پروگرام کا افتتاح کیا
سائنس اور ٹیکنالوجی کے مرکزی وزیر مملکت ؛ وزیراعظم کے دفتر، عملے، عوامی شکایات، پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے کہا ہے کہ وزیر اعظم نریندر مودی کی رہنمائی میں حکومت نے مشن کرم یوگی اور مڈ کیرئیر ٹریننگ پروگرام شروع کیے ہیں، جن کا مقصد افسران کو امرت کال کی ترجیحات کے لئے تربیت دینا اور نئی ٹکنالوجی کے زیادہ سے زیادہ استعمال کے ساتھ آتم نربھر بھارت بنانے میں تعاون کے لئے انہیں تیار کرنا ہے۔
آج یہاں انڈین انسٹی ٹیوٹ آف پبلک ایڈمنسٹریشن  میں 49ویں ایڈوانسڈ پروفیشنل پروگرام ان پبلک ایڈمنسٹریشن  کے افتتاحی اجلاس سے خطاب کرتے ہوئے وزیر موصوف نے کہا کہ حکومت نے عام آدمی کی فلاح و بہبود کے لیے شہریوں پر مرکوز خدمات کی فراہمی کی آسانی فراہم کرانے کے لئے کاروبار کرنے میں آسانی اور حکمرانی میں آسانی کی شروعات کی ہے۔
ڈاکٹر جتیندر سنگھ نے کہا کہ اس مقصد کے لیے وزیر اعظم جناب نریندر مودی کی قیادت والی حکومت نے 30 سال کے بعد 2018 میں انسداد بدعنوانی ایکٹ میں ترمیم کی تاکہ رشوت دینے والے کو بھی سزا دی جائے۔
انہوں نے کہا ’’لہٰذا اس حکومت کا خیال یہ ہے کہ، ایک طرف جیسا کہ وزیر اعظم کہتے ہیں ’ بدعنوانی کے خلاف زیرو ٹالرنس‘،  اس کے ساتھ ہی کام کرنے کا ماحول فراہم کرانا ہے، جو آپ کو صلاحیتوں کا زیادہ سے زیادہ مظاہرہ کرنے کی اجازت دیتا ہو۔ اس سلسلے میں حکومت بہت زیادہ تعاون کررہی ہے۔‘‘
مشن کرم یوگی کا مقصد تمام سرکاری اہلکاروں کے لیے عالمی معیار کی صلاحیت سازی کا ایک موقع پیدا کرنا ہے جو کہ ’’قواعد پر مبنی‘‘ اور ’’قابلیت پر مبنی‘‘ آموزش کے بجائے ’’رول پر مبنی‘‘ ہونے کے کلیدی اصول پر مبنی ہے تاکہ سرکاری ملازمین اپنا رول صلاحیت کے ساتھ ، ہوشیاری سے اور موثر طریقے سے ادا کر سکیں۔
ڈاکٹر جتیندر سنگھ نے کہا کہ حکومت نے پی ایم ایکسیلنس ایوارڈز کے فارمیٹ میں بھی تبدیلی کی ہے، جو اب حکومت کے فلیگ شپ پروگراموں کے نفاذ میں حاصل شدپ نتائج اور اہداف پر مبنی ہے۔ انہوں نے کہا کہ آفیسر ٹرینیز کو اپنی تربیت کے ایک حصے کے طور پر فلیگ شپ پروگراموں پر مقالہ جمع کرنے کی ضرورت ہوگی۔
ڈاکٹر جتیندر سنگھ نے کہا کہ نقل و حرکت کی رفتار اب بہت تیز ہے اور افسران کو اس کے ساتھ ساتھ چلنا ہوگا، خصوصی طور پر ایسی صورت میںجبکہ ہم اب گلوبل ورلڈ کا حصہ ہیں۔ انہوں نے کہا کہ مصنوعی ذہانت جیسے نئے شعبوں کا دفاعی افواج میں بھی بہت بڑا رول ہے۔
اے پی پی پی اے آل انڈیا، سینٹرل سروسز بشمول ڈیفنس سروسز اور اسٹیٹ سول سروسز کے سینئر افسران کے لیے دس ماہ کا خصوصی طور پر طیار کیا گیا ایک کورس ہے۔ اسے حکومت کی ترجیحات اور قومی ترقی کے ایجنڈے کو مدنظر رکھتے ہوئے ڈیزائن کیا گیا ہے۔
انڈین انسٹی ٹیوٹ آف پبلک ایڈمنسٹریشن  نے اس طرح کے 48 پروگراموں کو کامیابی سے مکمل کیا ہے اور آل انڈیا اور سینٹرل سروسز کے 1620 ایڈمنسٹریٹرز/افسروں کو تربیت دی ہے جن میں مسلح افواج اور چند بیرونی ممالک، ہندوستانی یونیورسٹیوں کے اساتذہ اور ریاستی سول سروسز کے افسران شامل ہیں۔
۔۔۔۔۔۔۔۔۔۔۔
ش ح۔ا گ۔ن ا۔
U-6711
(Visitor Counter : 46
صدر جمہوریہ کا سکریٹریٹ
صدرجمہوریہ ہند نے شہری تقسیم اعزاز تقریب –II کے دوران پدم ایوارڈس تفویض کئے
صدرجمہوریہ ٔ ہند جناب رام ناتھ کووند نے آج  راشٹرپتی بھون میں منعقدہ شہری تقسیم اعزاز تقریب –IIکے دوران دوپدم وبھوشن ، 9پدم بھوشن اور 54 پدم شری ایوارڈس تفویض کئے ۔ اس موقع پر دیگر اہم شخصیات کے علاوہ نائب صدرجمہوریہ ہند ، وزیراعظم اورمرکزی وزیرداخلہ بھی موجودتھے ۔
ایوارڈیافتگان کی فہرست اورتقریب کے فوٹومنسلک ہیں ۔
ایوارڈ یافتگان کی فہرست
یو پی ایس سی
مشترکہ دفاعی خدمات کے امتحان  کے حتمی تنائج
نئی دہلی، 21نومبر، 2022/ مندرجہ ذیل فہرستیں اُن 164  امیدواروں کی میرٹ کے مطابق ہیں جنہوں نے مشترکہ دفاعی خدمات امتحان  کے نتائج کی بنیاد پر کامیابی حاصل کی ہے۔ یہ امتحان اپریل 2022 میں یونین پبلک سروس کمیشن نے کرایا تھا اور ایس ایس بی کے انٹرویو ؛ دفاع کی وزارت کے سروسز سلیکشن بورڈ نے کیے تھے جو بھارتی فوج کی اکیڈمی دہرہ دون؛ بھاتی بحریہ کی اکیڈمی ایزی مالا، کیرالہ اور بھارتی فضائیہ کی اکیڈمی حیدرآباد کے 154 ویں  کورس کے لیے کرائے گئے تھے۔ یہ کورس پرواز سے پہلے کا تربیتی کورس نمبر 213 ایف  کا کورس ہے۔
2. مختلف کورسز کے لیے تین فہرستوں میں کچھ مشترک امیدوار ہیں۔
3. اسامیوں کی تعداد، جیسا کہ حکومت نے بتائی ہے،بھارتی فوج اکیڈمی کےلیے 100 ہے [ جس میں این سی سی ’سی‘ سرٹیفکیٹس  کے حامل امیدواروں کےلیے ریزروڈ شامل ہیں]؛ 22 اسامیاں بھارتی بحریہ اکیڈمی ایزیمالا، کیرالہ ایگزیکٹو برانچ  / ہائیڈرو [این سی سی ’سی‘ سرٹیفکیٹ  کے حامل امیدواروں کےلیے تین ویکینسیاں شامل ہیں اور 03 ویکینسیاں این سی سی ’سی‘ سرٹیفکیٹ  کے حامل امیدواروں کے لیے ریزروڈ ہیں۔ یہ اسامیاں این سی سی خصوصی داخلے کےذریعے پُر کی جائیں گی۔
4. کمیشن نے بھارتی فوج اکیڈمی ، بھارتی بحریہ اکیڈمی اور فضائیہ اکیڈمی میں داخلے کے لیے تحریری امتحان میں کامیاب 2612 ، 933 اور 616 امیدواروں کی بالترتیب سفارش کی تھی۔ جن امیدواروں نے قطعی طور پر کامیابی حاصل کی ہے وہ فوج کے صدر دفتر کی طرف سے کرائے گئے ہیں ان کی تعداد ایس ایس بی امتحان کے بعد طے کیے گئے ہیں۔
5. ان فہرستوں کو تیار کرتے ہوئے میڈیکل امتحانات کے نتائج شامل نہیں کیے گئے ہیں۔
6. ان امیدواروں کی تاریخ پیدائش اور تعلیمی اہلیت کی تصدیق کا کام آرمی ہیڈ کوارٹر کے ذریعے کیا جا رہا ہے۔ لہذا ان سبھی امیدواروں کی امیدواری فی الحال عارضی ہے۔ امیدواروں سے درخواست ہے کہ وہ اپنے اصل سرٹیفکیٹ اپنی اُس تاریخ پیدائش/ تعلیمی اہلیت وغیرہ کے مطابق داخل کریں جس کا انہوں نے دعوی کیا ہے۔ امیدواروں کو اس کے ساتھ ساتھ فوج کے صدر دفتر / بحریہ کے صدر دفتر اور فضائیہ کے صدر دفتر کو اپنے پہلے متبادل کے طور پر تصدیق شدہ فوٹواسٹیٹ کاپیوں کے ساتھ بھیجنے ہیں۔
7. اگر پتے میں کوئی تبدیلی ہے تو امیدواروں کو مشورہ دیا جاتا ہے کہ وہ فوج کے صدر دفتر / بحریہ کے صدر دفتر / فضائہ کے صدر دفتر کو فوری طور پر براہ راست مطلع کریں۔
8. یہ نتائج یو پی ایس سی کی ویب سائٹ http://www.upsc.gov.in پر بھی دستیاب ہوں گے۔البتہ، امیدواروں کے نمبر ویب سائٹ پر مشترکہ دفاعی خدمات کے امتحان  کے قطعی نتیجے کے اعلان کے بعد دستیاب کرائے جائیں گے۔
9. کسی بھی مزید معلومات کے لیے، امیدوار کمیشن کے دفتر کے گیٹ ’سی‘کے قریب فیسیلیٹیشن کاؤنٹر سے ذاتی طور پر یا ٹیلی فون نمبر 011-23385271/011-23381125/011-23098543 پر صبح 10 بجے سے شام 5 بجے تک کسی بھی ورکنگ ڈے میں رابطہ کر سکتے ہیں۔
نتائج کے لیے یہاں کلک کریں: